L 89/74 De Europæiske Fællesskabers Tidende 1. 4. 1999 KOMMISSIONENS BESLUTNING af 31. marts 1999 om visse beskyttelsesforanstaltninger vedrørende hovdyr fra Australien (meddelt under nummer K(1999) 786) (EØS-relevant tekst) (1999/241/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæg- gelse af veterinærkontrollen for dyr, der føres ind i Fælles- skabet fra tredjelande, og om ændring af direktiv 89/ 662/EØF, 90/425/EØF og 90/675/EØF (!), senest ændret ved direktiv 96/43/EF (?), særlig artikel 18, stk. 1, og ud fra følgende betragtninger: (1) Der er i den australske delstat Queensland konstateret et dødeligt tilfælde af Hendra Disease (equin morbilli- virus) hos en hest; denne sygdom kan overføres til mennesker, og der er indberettet dødelige tilfælde hos mennesker; (2) denne sygdoms forekomst i visse dele af Australien kan udgøre en alvorlig fare for EF's hovdyr; (3) det er nødvendigt hurtigt at træffe beskyttelsesforan- staltninger på EF-plan over for indførsel af hovdyr fra Australien; (4) indtil der foreligger yderligere oplysninger fra de australske myndigheder, bl.a. om sygdommens geogra- fiske udbredelse, bør der anvendes supplerende betin- gelser ved midlertidig indførsel af registrerede heste, genindførsel af registrerede heste efter midlertidig udførsel og indførsel af hovdyr fra Australien — VEDTAGET FØLGENDE BESLUTNING: Artikel 1 1. Ved midlertidig indførsel af registrerede heste, genindførsel efter midlertidig udførsel af registrerede heste og indførsel af hovdyr fra Australien kræves der et tillægscertifikat, som er underskrevet af de kompetente, centrale australske veterinærmyndigheder. 2. Det i stk. 1 omhandlede certifikat skal indeholde følgende garantier: — hovdyrene har inden for de forgående 30 døgn ikke været holdt i delstaten Queensland (Australien) — hovdyrene har ikke været i kontakt med andre hovdyr, som har været holdt i delstaten Queensland (Austra- lien) inden for de foregående 30 døgn — hovdyrene har ikke været i direkte kontakt med andre hovdyr, som har været holdt på sygdomsramte bedrifter inden for de foregående 60 døgn. Artikel 2 Medlemsstaterne ændrer de foranstaltninger, de anvender over for Australien, for at efterkomme denne beslutning. De underretter Kommissionen herom. Artikel 3 Denne beslutning anvendes indtil den 31. maj 1999. Artikel 4 Denne beslutning er rettet til medlemsstaterne. Udfærdiget i Bruxelles, den 31. marts 1999. På Kommissionens vegne Franz FISCHLER Medlem af Kommissionen () EFT L 268 af 24.9.1991, s. 56. () EFT L 162 af 1.7.1996, s. 1.